**Arrangementer**

* Deltagelse i Folkemøde Møn 2021, den 21. august
* Foredrag **FÆDRE Fortællinger om at blive til som far** med Aydin Soei, sociolog og forfatter, den 13. september i Præstø
* Integrationspris 2021, den 04. oktober
* Information og opstillingsmøde til Integrationsrådsvalg den. 04. oktober
* Integrationsrådsvalg fra den 17. november til 30. november

Integrationsrådet har nedsat arbejdsgrupper, der på forskellig vis står for arrangementer og aktiviteter. Det er vigtigt for rådet at gå foran og vise, hvordan vi kan mødes i fællesskaber samt give mulighed for refleksion ved at høre om andres oplevelser og indsatser. Grundet Covid-19 har året 2021 været præget af mindre aktiviteter end de forrige år.

**Integrationsrådsvalget 2022-2025**

Integrationsrådet nedsatte en arbejdsgruppe, der udarbejdede en ny forretningsorden, som Kommunalbestyrelsen godkendte den 24. juni. I den nye forretningsorden er der blandt ændret følgende:

* Integrationsrådet består fremadrettet af 9 medlemmer i stedet for 17 medlemmer
	+ Antallet af repræsentanter for borgere med minoritetsbaggrund reduceres med 4 medlemmer, og antallet af repræsentanter blandt fag- og interesseområder reduceres tilsvarende med 4 medlemmer
* Ændring i arbejdsgrupper således, at arbejdsgrupperne kan sammensættes af medlemmer fra Integrationsrådet og repræsentanter fra relevante fag- og interesseområder udenfor rådet.

**Pulje til integrationsfremmende aktiviteter**

* Pulje på 20.000 kr. Der er i 2021 blevet udbetalt 4.000 kr. til følgende modtagere:
	+ **Kalvehave Familierne**: Fællesspisning, arrangementer, sommerfest, fastelavn og undervisning.
	+ **Kalvehave Familierne**: Fællesspisning.

Formål med puljen er at styrke integrationsfremmende aktiviteter både centralt i Vordingborg og i kommunens lokalområder. I tildelingen af midler lægger rådet vægt på, at aktiviteterne med et fokus på integration, kan skabe fælles oplevelser og samvær. Alle typer af aktører kan søge midler i puljen.

**Dialog- og fællesmøder/konferencer**

* Konference om **Uddannelsescharteret** den 23. september
* **Dialogmøde** med Udvalget for Arbejdsmarked og Uddannelse, den 29. september.

**Integrationsrådet har været høringspart på følgende områder:**

* Budget 2022-25